Yulsi Munir

Yulsi Munir adolah saurang arsitektur sakaliguih aktivih cagar budayo nan cukuik akatif di Sumatera Baraik. Inyo saat ko sadang manjabaik sabagai Ketua Kehormatan Ikatan Arsitektur Indonesia cabang Sumatera Baraik. Yulsi Munir acok maagiah kritikan kareh pado pamarintah Kota Padang takaik abainyo pangalolaan cagar budayo di kota ko. Yulsi Munir adolah alumni jurusan Arsitektur, UI dan kini concern mamparhatikan tato ruang jo cagar budayo dan acok diminta maisi materi takaik duo hal iko. Sabalumnyo, Yulsi Munir parnah mamacik jabatan sabagai Katua IAI Sumbar.

## Inisiator Komuniteh "Garda Cagar Budaya"
Katiko akhia Januari 2023 tajadi panghancuaan Cagar Budayo Rumah Singgah Soekarno dan viral patangahan Februari 2023, Yulsi Munir nan mandapek info tu dari Vicky Kurniawan (mahasiswa Magister Sajarah, Unand) lalu mangadokan seminar ilmiah sacaro daring jo kawan-kawan akademisi dan dapek disaksikan untuak umum pulo, nan sabagai narasumber diantaronyo: 

# Dr. Laretna T. Adishakti (Fakultas Teknik, UGM)
# Drs, Surya Helmi (TACB Nasional)
# Dr. Amiluhur Soeroso (Ekonomi Pusaka - STIPRAM & MAP UGM)
# Ar. Yulsi Munir (IAI - Arsitek).

Acara seminar ko di moderatori jo Ar. Ahmad Saifuddin Mutaqi (IAI - KEPel) dan saminar ko ditonton labiah dari ratuihan kali.

Awalnyo, Yulsi Munir mandapek pasan sarato info dari urang nan ndak nio dikatahui namonyo dan ndak nio mamparkanalkan diri tantang pangarusakan Cagar Budayo Rumah Singgah Soekarno ko lalu kudian urang tu akhianyo mampakanakan diri dan basarobok jo Yulsi Munir, inyo iolah Vicky Kurniawan. Yulsi Munir mambuek status di Facebook takaik kasus ko dan mandapek atensi nan lueh lalu diwawancara jo media *Tribun* lalu *Kompas.*

Yulsi Munir basamo Yeyen Kiram salah saurang wartawati di Sumatera Baraik lalu bakumpua jo Vicky Kurniawan, Eko Kurniawan nan marupokan ahli hukum,  Abdul Harits Ritonga saurang mahasiswa di Unand lalu basipakek mambuek komoniteh nan banamo Garda Cagar Budaya sabagai *WatchDog* untuak mangawasi pamarintah nan lalai jo cagar budayo sakaliguih mangunpuaan urang-urang nan peduli jo cagar budayo.

Untuak maintegrasikan kakuatan, Vicky Kurniawan mambuek petisi agar urang-urang nan takaik panghancuran tu dibaok ka pangadilan untuak dihukum. Vicky mandapek *support* samo kawan-kawan nan lain, bahkan diagiah daftar draft cagar budayo di Kota Padang jo Ego Arianto nan karajo di dineh takaik. Usaho nan dilakukan Garda Cagar Budaya sampai mandapek parhatian nasional sarato akademisi sacaro lueh jo elik politik PDIP bahkan Mendkbud Nadiem Makarim hinggo Kemenkumham mandoroang untuak diproses sacaro hukum.

Vicky mawakili Garda Cagar Budayo manjadi orator katiko demonstrasi di muko puing-puing cagar budayo tu di muko Kapalo Dineh Pandidiakan jo Budayo, Yopi Krislova pado Februari 2023 tu dan dihadiri mahasiswa GMNI Sumatera Baraik nan dikoodinatori jo Sekretaris GMNI Sumbar iaitu Pandu Putra Utama. Marsaleh Adas sabagai Kapalo Bidang Cagar Budayo ndak barani tampia di muko publiak takaik kasus iko hanyo Yopi Krislova nan manjawek partanyaan media.

## Kasus Parmak Cagar Budayo SMAN 1 Padang
Yulsi Munir juo mardang katiko urang-urang dineh Kota Padang asa maubah bantuak sikolah nan tarnyato marupokan salah ciek bagian cagar budayo sahinggo kalakukan urang dineh nan di Padang samo sakali buruak dan marusak banyak paninggalan cagar budayo di Padang.
= Rujuakan =